stanford-oval/wikipedia huggingface dataset:
לאיוש טרק

| --- | --- |
אין תמונה חופשית
 לידה:  3 בספטמבר 1863 בודה, האימפריה האוסטרית 
 פטירה:  15 בינואר 1945 (בגיל 81) בודפשט, ממלכת הונגריה 
 מקום קבורה:  בית הקברות היהודי ברחוב קוזמה 
 שם לידה:  Taub Lajos 
 לימודי רפואה:  אוניברסיטת אטווש לוראנד 
 תפקידים:  אקדמאי, רופא, רופא עור, מרצה באוניברסיטה 
 בן או בת זוג:  Emma Delli (1898–1929) 
 
לאיוש טרק (במקור טאוב, בהונגרית: Török Lajos; בודה, 3 בספטמבר 1863 – בודפשט, 25 בינואר 1945) היה דוקטור לרפואה, רופא עור, יהודי-הונגרי, פרופסור באוניברסיטה. בעלה של השחקנית אמה דלי (קודם: דיקמן).
ביוגרפיה

לאיוש טאוב נולד במשפחה יהודית כבנם של וילמוש טרק (טאוב) ושל מריה גרינהוט. הוא למד באוניברסיטת בודפשט (כיום שמה אוניברסיטת אטווש לוראנד), שם קיבל את התואר דוקטור לרפואה ב-1887. בשנת 1885 הוא זכה ב"פרס הקריירה של האוניברסיטה" על עבודתו בתחום "מדע החיים והפתולוגיה". מ-1886 עד 1888 היה מתמחה במחלקה לפתולוגיה. מ-1888 עד 1891 חי בערים שונות באירופה לרבות וינה, קיל, לונדון, פריז והמבורג התמחה שם ועסק בעיקר מחקרים דרמטולוגיים. בהמבורג עבד במרפאת העור של "בית החולים האוונגליסטי אונה" (גר') במשך שנתיים (1888–1890) כרופא מתמחה. הוא נבחר כחבר נספח של "האגודה הדרמטולוגית של פריז" ב-1891, של איטליה ב-1897 ושל וינה ב-1899. בשנת 1895 קיבל מינוי באוניברסיטת בודפשט כפרופסור חבר (מרצה חיצוני ולא בסגל) לרפואת עור ופתולוגיה עבותה. ב-15 בדצמבר 1898 התחתן עם השחקנית אמה דלי בבודפשט. משנת 1898, הוא היה הרופא של הפלוניקליניקה (כמו מרפאות חוץ) בבית החולים רוקוש הקדוש ושל שלוחת בית החולים ברובע 11 בבודפשט, ומשנת 1908 היה פרופסור מן המניין באוניברסיטה. ימים אחדים אחרי שחרור בודפשט במלחמת העולם השנייה הוא לא שרד ומת מדלקת ריאות. טרק הוא למנוחות בבית הקברות היהודי ברחוב קוזמה בבודפשט.
מאמריו שפורסמו בהונגרית, גרמנית, צרפתית ואיטלקית, מופיעים ברשימותיו של אנדרה הג'ש - Hőgyes (שהיה רופא, מזכיר חברת הוצאת הספרים הרפואיים ההונגרית בין השנים 1883–1893, ומ-1894 נשיאה. הוא היה חבר מועצת המנהלים של האיגוד הרפואי המלכותי של בודפשט ויושב ראש הוועדה שנשלחה לחקר הכלבת).
עבודותיו

פתולוגיה ופיזיולוגיה של אקזמה. בודפשט, 1892. (Klinikai Füzetek - חוברות קליניות ב' 12).
טיפול בעגבת. בודפשט, 1893. (חוברות קליניות ג'. 5).
Allgemeine Diagnostik der Hautkrankheiten begründet auf pathologische Anatomie. 1895. (כל בדיקות האבחון מבוצעות על אנטומיה פתולוגית. 1895)
Die eiternden Hautkrankheiten. בודפשט, 1897. (הדפס מיוחד מאת Pester Med.-Surgeon. מהעיתונות).
מדריך לרפואת עור. I. חלק כללי. בודפשט, 1898.
Seborrhoa corporis (Duhring) והקשר שלו עם sporiasis vulgaris ואקזמה. בודפשט, 1899. (Orvosi Hetilap Közleményei - עלוני שבוע רפואיים).
על הגירוד. בודפשט, 1899. (לא. מרפואה).
שאלת מקור האקזמה הטפילית. בודפשט, 1899. (הדפסה מיוחד ת מכתב העת "רפואה").
על אנגיואדמה של העור. בודפשט, 1900. (הדפסה מיוחדת מ"רפואה").
על אריתרודרמה (Erythroderma - מחלת עור דלקתית עם אדמומיות וגלישה המשפיעה כמעט על כל פני העור) של אבעבועות שחורות. בודפשט, 1900. (עלוני שבוע רפואיים).
תכולת חלבון של מי גבינה של שלפוחית העור, במיוחד בשים לב לתורת האנגיונורוזות. בודפשט, 1900. (השבועון הרפואי).
הסבר על ההזעה הקריטית. בודפשט, 1901. (הדפסה מיוחד תמ"הרפואה").
טיפול במחלות עור בקרני רנטגן ובשיטת פיורן. בודפשט, 1901. (עלוני שבוע רפואיים).
אילו שינויים בעור יכולים להיגרם כתוצאה מגירוי מוקדם של העור? בודפשט, 1902. (עלוני שבוע רפואיים).
Spezielle Diagnostik der Hautkrankheiten. (שאלות אבחון מיוחדות). 1906
הכרה וטיפול במחלות עור. 1907
ממצאים קליניים על שחפת עור עוברית. בודפשט, 1908.
Epidermolysis hereditaria buliosa. (Köbner - קבנר). בודפשט, 1908. (הדפסה מיוחדת מתוך Pester Med.-Surgeon. מהעיתונות).
לקריאה נוספת

Szinnyei József: Magyar írók élete és munkái I–XIV. Budapest: Hornyánszky. 1891–1914. (יוז'ף סיניאי: חייהם ויצירותיהם של סופרים הונגרים)
Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש. 1969)
לקסיקון יהודי הונגרי. 1929. עורך פטר אויווארי. גישה מקוונת.
אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001.
מי זה מי? לקסיקון של בני זמננו. בודפשט, Rt. Beta Irodalmi (1937)
אלמנך של אוניברסיטת פטר פאזמאן המלכותית ההונגרית בבודפשט לשנת הלימודים ה-19.
הערות שוליים

↑  Az engedélyt tartalmazó BM rendelet száma/évszáma: 69540/1882. Forrás: Névváltoztatási kimutatások 1882. év 17. oldal 27. sor
↑  "Születési bejegyzése a budai izraelita hitközség születési akv. 58/1863. folyószáma alatt". נבדק ב-2020-03-14.
↑  Halálesete bejegyezve a Bp. XIII. ker. állami halotti akv. 613/1945. folyószáma alatt.
↑  A házasságkötés bejegyezve a Bp. VI. ker. állami házassági akv. 393/1898. folyószáma alatt.
| --- | --- |
בקרת זהויות :  BnF: cb104573519 (data)  GND: 1080922040  ISNI: 0000 0000 7828 7444  NKC: nlk20000089914  SUDOC: 227167376  VIAF: 39366549   WorldCat (עם VIAF): 39366549
ינה לאנצי

| --- | --- |
אין תמונה חופשית
 לידה:  6 ביוני 1875 סולנוק, האימפריה האוסטרו-הונגרית 
 פטירה:  19 ביוני 1944 (בגיל 69) 
 שם לידה:  Löwinger Jenő 
 מדינה:  ממלכת הונגריה 
 
ינה לאנצי (במקור לווינגר, בהונגרית: Lánczi Jenő;‏ סולנוק, 6 ביוני 1875 – 19 ביוני 1944) היה סוציולוג יהודי-הונגרי, עורך דין, עיתונאי, עורך עיתון, סופר מאנשי הרוח החשובים שעסק גם בפילוסופיה.
קורות חייו

ינה לווינגר נולד במשפחה יהודית כבנם של הוא בנם של אילש (אליהו) לווינגר (Löwinger), בעל קרקעות עשיר בעיר סולנוק ושל רוזה בראון (Braun). הוא למד משפטים באוניברסיטת בודפשט (שמה היום אוניברסיטת אטווש לוראנד). בשנת 1901 קיבל תעודת עורך דין ועבד כעורך דין במשך עשרות שנים. בנוסף ללימודי מדעי החברה ומדיניות חברתית מתקדמים, הוא עסק גם בסוגיות פילוסופיות. לאנצי היה גם חבר מערכת של כתב העת "המאה העשרים" (Huszadik Század) ולאחר מכן ערך עם מרצל קדושה את "הסקירה הפוליטית החברתית" (Szociálpolitikai Szemle) שהתחילה ב-1910. כתביו במדעי החברה פורסמו גם בכתב העת הספרותי והאמנותי החשוב ניוגט. כעורך דין בפועל, הוא פרסם מספר פרסומים בנושאי מיסים. ינה לאנצי היה המזכיר של "האיגוד הלאומי של יצרני הנעליים".
משפחתו

אשתו הייתה צציליה שוורץ, בתם של אדולף שוורץ ופדורה ברוק, לה נישא ב-27 בדצמבר 1904 בבודפשט.
ילדים:
קורנליה לאנצי, בנישואיה - קורנליה רוזנר.
כתביו העיקריים

סוציאליזם ואתיקה (בודפשט, 1908)
מאבק גזע ומעמדות (בודפשט, 1909)
ספר כיס לסדר הדין האזרחי (בודפשט, 1911)
דת וקפיטליזם (בקשצ'בה, 1913)
מס הסיוע למלחמה ומס ההכנסה החדש (1916)
החוק החקלאי הסרבי (בודפשט, 1918)
עכשיו אני כבר מבין את מיסים (בודפשט, 1933)
לקריאה נוספת

Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש)
לקסיקון יהודי הונגרי. 1929. עורך פטר אויווארי. גישה מקוונת
Révai nagy lexikona XII. kötet (Kontúr–Lovas). Budapest: Révai Testvérek Irodalmi Intézet Részvénytársaság. 1915. (הלקסיקון הגדול של רוואי כרך XII. בודפשט: חברת המניות של המכון הספרותי האחים רוואי. 1915)
הערות שוליים

↑  Az engedélyt tartalmazó BM rendelet száma/évszáma: 81956/1893. Forrás: Névváltoztatási kimutatások 1893. év 8. oldal 12. sor
↑  "Születési bejegyzése a szolnoki izraelita hitközség születési akv. 794/1875. folyószáma alatt". נבדק ב-2020-05-18.
↑  Holtnyaknyílvánítás (1946. november 10.) Magyar Közlöny, 257. szám
↑  "Házasságkötési bejegyzése a Budapest VI. kerületi polgári házassági akv. 1329/1904. folyószáma alatt". נבדק ב-2020-06-18.
↑  "Lánczi Kornélia és Rosner Károly házasságkötési bejegyzése a Budapest V. kerületi polgári házassági akv. 248/1929. folyószáma alatt". נבדק ב-2020-05-18.
סטרומאה

| --- | --- |

סטרומאה, 2011
 לידה:  12 במרץ 1985 (בן 39) בריסל, בלגיה
 שם לידה:  פול ואן-האבר
 שם במה:  Stromae 
 מוקד פעילות:  בלגיה 
 תקופת הפעילות:  מ-2000
 עיסוק:  זמר-יוצר, מלחין ומעבד
 סוגה:  היפ-הופ, מוזיקה אלקטרונית
 שפה מועדפת:  צרפתית, הולנדית, אנגלית 
 כלי נגינה:  שירה, תופים
 חברת תקליטים:  Vertigo records
 פרסים והוקרה:  פרס הפרנקופוני של האקדמיה הצרפתית (2016)  Victory of the album of chansons, variety (2014)  מפקד של מסדר הכתר הבלגי (2024)  Victory of the album (2023)  ניצחונות המוזיקה – זמר השנה (2014)  Knight of the National Order of the Golden Paper Cone (2014)  ניצחונות המוזיקה – זמר השנה (2023) 
 http://www.stromae.net
 פרופיל ב-IMDb
 
סטרומאה, 2011
פול ואן האבר (בהולנדית: Paul Van Haver; נולד ב-12 במרץ 1985), הידוע בשם הבמה שלו סטרומאה (Stromae), הוא זמר ומוזיקאי בלגי ממוצא רואנדי. הוא יליד בריסל ופעיל בסגנונות ההיפ-הופ והמוזיקה האלקטרונית ומשלב בין שניהם. באלבומו האחרון, " Multitude", סטרומה שינה את הסגנון המוזיקלי שלו, ונטה יותר לכיוון של פופ-פולק מודרני. בשנת 2009 הקליט את הסינגל "Alors on danse", שהפך להצלחה מסחרית והביא אותו לתודעה הבין-לאומית. שפת שיריו היא לרוב צרפתית.
ביוגרפיה

ואן האבר נולד לאב רואנדי ואם בלגית. אביו לא היה מעורב בחייו, וב-1994 נספה ברצח העם ברואנדה. בגיל 11 ואן האבר כבר גילה עניין במוזיקה והחל את לימודיו באקדמיה למוזיקה של ז'ט בבריסל שם למד סולפז' ונגינה על תופים.
במהלך לימודיו, עבד בעבודות מזדמנות, וכישוריו לא הובילו אותו לפריצת דרך. בשנת 2007 נרשם למגמת הקולנוע במכון הלאומי לרדיו וקולנוע בבריסל והשקיע את חסכונותיו בהפקת אלבומו הראשון ...Juste un cerveau, Un flow, Un fond et Un mic.
קריירה

בשנת 2000 הופיע כראפר עם הכינוי Opmaestro, כינוי שהחליף מאוחר יותר בשם הבמה הנוכחי שלו, עמו התפרסם. השם Stromae הוא שיכול הברות של המילה Maestro, שעשוע לשון אופייני בסלנג הצרפתי ורלאן.
בגיל 18 הקים בצוותא עם הראפר J.E.D.I.‎ את להקת הראפ Suspicion (צרפתית: "חשד") והשניים הפיקו את השיר והווידאו-קליפ ...Faut que t'arrête le Rap. בהמשך עזב J.E.D.I.‎ את הפרויקט, הצמד התפרק וקריירת הסולו של סטרומאה החלה.
בהמשך להפקת אלבומו הראשון ...Juste un cerveau, Un flow, Un fond et Un mic, שיתף פעולה עם הראפרים BdBanx, Beretta וקרי ג'יימס ובשנת 2008 הוחתם בחברת ההפקות "Because Music". ב-Because הלחין את הסינגל Cette fois עבור הזמרת Melissa M, הפיק שירים באלבומו של קרי ג'יימס À L'Ombre Du Show Business ועבור הזמרת Anggun. במקביל הפיץ באינטרנט סרטוני וידאו הסוקרים את יצירתו האומנותית תחת הכותרת "השיעורים של סטרומאה".
קריירה > פריצה בין-לאומית

בשנת 2009 עבר התמחות בתחנת הרדיו הצרפתית NRJ, שם גילה אותו המפיק וינסנט ורבלן שזיהה את כישרונו של ואן האבר והחליט לקדם את הקריירה המוזיקלית שלו. מהרגע הזה ההצלחה הייתה כמעט מיידית: סטרומאה יצא עם הלהיט Alors on danse וכבש במהרה את המצעדים השבועיים ברחבי אירופה. העיתונות המוזיקלית בצרפתית הרעיפה שבחים על הזמר הצעיר והשוותה את יכולותיו הווקאליות לאלו של גאאטאן רוסל, סולנה של להקת הרוק הצרפתית "Louise Attaque". בעקבות ההצלחה החתימה אותו חברת התקליטים Vertigo Records, לייבל של יוניברסל מיוזיק גרופ.
באפריל 2010 העניק לסטרומאה השר הבלגי לתרבות הצרפתית את פרס התגלית המוזיקלית לשנת 2009.
בשנת 2013 הוציא ואן האבר שלושה סינגלים בעלי מאות מיליוני צפיות ביוטיוב: "Tous les mêmes", "Formidable", והבולט מבין כולם – "Papaoutai". כולם מתוך האלבום אותו הוציא באותה שנה, Racine Carrée.
סטרומאה הוזמן בשנת 2014 על ידי זמרת מניו זילנד לעבוד על פסקול לסרט "משחקי הרעב".
בשנת 2015, סטרומאה הוציא שיר על מחלת הסרטן בשם ״quand c’est”.
בשנת 2018, אחרי היעדרות של יותר משלוש שנים עקב מצבו הרפואי, הוציא סטרומאה סינגל חדש בשם "Défiler", אותו הלחין בשיתוף עם אחיו, לוק ג'וניור טאם.
בשנת 2019 חזר סטרומאה לבמות והתארח בשירם של להקת קולדפליי "Arabesque", הכלול באלבומם "Everyday Life".
בשנת 2021 סטרומאה הבריא מהמחלה וחזר לקדמת הבמה ובגדול. באוקטובר 2021, הוציא סטרומאה שיר חדש בשם "Santé", אשר צבר תוך שלושה שבועות יותר מ-14 מיליון האזנות.
בינואר 2022 עשה זאת שוב עם שיר חדש נוסף בשם "L’enfer". בתוך שבועיים בלבד צבר השיר יותר מ-17 מיליון האזנות.
במארס 2022 שחרר את אלבומו השלישי "Multitude", שבו ניכר השינוי בסגנונו המוזיקלי, כאשר הסגנון האלקטרוני שלו עבר מלהיות מושפע מהיפ הופ והאוס, ליותר פופ, פולק ואפילו מעט מוזיקה קלאסית.
חיים אישיים

ב-12 בדצמבר 2015 נישא סטרומאה בחשאי לקורלי ברבייה בטקס פרטי שנערך במכלן, בלגיה. ב-23 בספטמבר 2018, נולד בנו הראשון.
דיסקוגרפיה > אלבומים

Cheese‏ (2010)
Racine carrée‏ (2013)
Multitude‏ (2022)
דיסקוגרפיה > מיני-אלבומים

...Juste un cerveau, un flow, un fond et un mic‏ (2007)
דיסקוגרפיה > מיקסטייפים

Freestyle Finest‏ (2006)
Mixture Elecstro‏ (2009)
דיסקוגרפיה > אלבומי וידאו

Racine carrée Live‏ (2015)
ליפוט אראני

| --- | --- |
אין תמונה חופשית
 לידה:  20 בספטמבר 1855 מישקולץ, האימפריה האוסטרית 
 פטירה:  ינואר 1945 (בגיל 89) בודפשט, ממלכת הונגריה 
 שם לידה:  Goldman Lipót 
 מדינה:  הונגריה 
 
ליפוט אראני (במקור גולדמן, בהונגרית: Aranyi Lipót; מישקולץ, 20 בספטמבר, 1855 – בודפשט, ינואר 1945) היה עיתונאי יהודי-הונגרי, עורך עיתון. אראני וילדיו ניספו בשואה.
קורות חיים

ליפוט אראני נולד במשפחה יהודית כבנם של מוריץ אראני (1826–1886), סוחר, ושל זאלי דיקמן (1826–1888) לאחר סיום לימודיו בבית הספר, עבד כשוליית סוחר, ומשנת 1876 היה איש צוות פנימי של היומון בשם "מישקולץ" (Miskolcz) וכן כתב ליומונים פוליטיים בבודפשט. בשנת 1882 הפך לעורך מישקולץ. לאחר מכן הקים את כתב העת "ידיעון בורשוד-מישקולץ" (Borsod-Miskolczi Közlöny), כתב עת חברתי, כלכלי ושל ספרות יפה, שאראני היה העורך והמו"ל שלו (1883–1891). אחרי שעבר לבודפשט, כתב מאמרים וטורים עבור עיתונים רבים מאוד וביניהם: הפשטי נפלו (1892, 1895) ועבור "דפי הבירה" (Fővárosi Lapok). הוא כתב גם ב"אומה" (1892–1899), ב"העיתון ההונגרי" (Magyar Újság), ב"האומה ההונגרית" (Magyar Nemzet) (1899–1903) ומהקמת "העיתון" (Újság) בשנת 1903, הוא היה איש הצוות הפנימי הבכיר בעיתון, וניהל את "מדור בית המשפט" של העיתון. הוא היה חבר במערכת השבועון ההומוריסטי בורשסם ינקו. לקראת שנות סיום מלחמת העולם השנייה במהלך בדיקת מסמכים ברחוב על ידי הבריונים החהושים של מפלגת צלב החץ, אראני זוהה כיהודי ולעיני אשתו הוצא להורג במקום בירייה בשדרות סנט אישטוואן בבודפשט קרוב לדנובה.
משפחתו

אשתו הראשונה הייתה מריה גאסר (1868–1901), איתה התחתן ב-15 בנובמבר 1888 בקזינצברציקה. אשתו נפטרה מדלקת ריאות בגיל שלושים ושלוש. הוא התחתן בשנית ב-28 באוקטובר 1902. אשתו השנייה הייתה קטלין ויינמן (1870–1964) מורה מבבודפשט.
ילדים (מאשתו הראשונה):
גזה אראני (1895–1944)
מרתה אראני (1897–1945). בעלה ארנה רושטה (מקודם: רייס) היה פקיד.
לקריאה נוספת

לקסיקון ביוגרפי הונגרי. עורכת ראשית אגנש קניירש. 1967
לקסיקון יהודי הונגרי. 1929. עורך ראשי פטר אויווארי. ליפוט אראני
לקסיקון ביוגרפי הונגרי של Arcanum. ליפוט אראני
הספרייה הלאומית של ישראל. מאת ליפוט אראני
מאמר מפרי עטו בארכיב הדיגיטלי ההונגרי
הערות שוליים

↑  "Születési bejegyzése a miskolci izraelita hitközség születési akv. 158/1855. folyószáma alatt".
↑  "Aranyi Mór halotti bejegyzése a miskolci izraelita hitközség halotti akv. 12/1886. folyószáma alatt".
↑  "Aranyi Mórné halotti bejegyzése a miskolci izraelita hitközség halotti akv. 147/1888. folyószáma alatt".
↑  "Aranyi Lipótné Gasser Mária halotti bejegyzése a Budapest VII. kerületi polgári halotti akv. 882/1901. folyószáma alatt".
↑  "Házasságkötése a sajókazinci izraelita hitközség esketési akv. 4/1888. folyószáma alatt".
↑  "Aranyi Lipótné Weinmann Katalin halotti bejegyzése a Budapest VI. kerületi polgári halotti akv. 253/1964. folyószáma alatt".
↑  "Aranyi Lipót és Weinmann Katalin házasságkötési bejegyzése a Budapest VII. kerületi polgári házassági akv. 1228/1902. folyószáma alatt".
↑  "Aranyi Géza halotti bejegyzése a Budapest VII. kerületi polgári halotti akv. 2235/1944. folyószáma alatt".
↑  "Rosta Ernőné Aranyi Márta halotti bejegyzése a Budapest VI. kerületi polgári halotti akv. 2661/1945. folyószáma alatt".
ינה פויה

| --- | --- |
אין תמונה חופשית
 לידה:  30 באפריל 1876 בודפשט, האימפריה האוסטרו-הונגרית 
 פטירה:  1944 (בגיל 67 בערך) בודפשט, ממלכת הונגריה 
 שם לידה:  Pollák Jenő 
 לימודי רפואה:  אוניברסיטת אטווש לוראנד 
 תפקידים:  כירורג, מרצה באוניברסיטה 
 
ינה שאנדור פויה (במקור פולק, בהונגרית: Pólya Jenő Sándor; בודפשט, 30 באפריל 1876 – בודפשט, 2 באפריל 1945 שהוא כנראה תאריך שגוי) היה רופא, כירורג יהודי-הונגרי פרופסור באוניברסיטה.
ביוגרפיה

ינה פולק נולד במשפחה יהודית כבנם של יאקאב פויה (במקור פולק) ושל אנה דויטש. אביו היה כלכלן וסופר בעל שם. הצעיר מבין ארבעת אחיו הוא המתמטיקאי המפורסם בעולם ג'ורג' פוליה.
פויה השלים את לימודיו בבודפשט בשנת 1898 וקיבל את תואר הדוקטור לרפואה. משנת 1905 הוא היה רופא ראשי בבית החולים מרגיט (הו') באובודה (כיום רובע 3 של בודפשט) ובשנת 1910 הפך למנתח ראשי של בית החולים סנט אישטוואן. הוא קיבל את תואר המומחה שלו ב-1909 והיה פרופסור באוניברסיטה משנת 1914. ב-11 בספטמבר 1913 נישא לליוויה בורבאש בבודפשט.
במהלך הקריירה שלו כמנתח פרסם פויה עבודות מדעיות רבות ערך בכתבי עת הונגריים וזרים, תוך התעמקות בתחומי ניתוחי הבטן, הפלסטיקה והנוירוכירורגיה, כמו גם באנטומיה כירורגית. עבודותיו ומחקריו הותירו חותם מתמשך במקצוע הכירורגיה בהונגריה. אחד הסוגים הנפוצים ביותר של ניתוח מעקף קיבה נקרא עדיין ניתוח פויה (ניתוח רייכל–פויה או ניתוח גסטרקטומיה) ברוב העולם. למרות הלחץ של משפחתו, הוא נשאר בממלכת הונגריה במהלך מלחמת העולם השנייה. כבר בפנסיה, הוא כתב את עבודתו על תולדות המדע, "רומן הרפואה" (1942).
עקבותיו אבדו בחורף 1944/1945, בתקופת שלטון מפלגת צלב החץ, וההנחה היא שנורה לתוך הדנובה בגלל מוצאו היהודי. תאריך הפטירה הפיקטיבי שלו (2 באפריל 1945) נקבע על ידי בית המשפט.
הניתוח של פויה

הידוע גם בשם ניתוח רייכל-פויה, (אנ') זהו סוג של גסטרואנטרוסטומיה אחורית שהוא שינוי של ניתוח בילרוט השני שפותח על ידי ינה פויה ופרידריך פול רייכל (אנ'). הניתוח כרוך בכריתה של 2/3 מהקיבה עם סגירה עיוורת של גדם התריסריון ואסטומוזיס גסטרו-המעי הריק רטרוקולית.
מחקריו ועבודותיו

מצב הזווית של החדר הקדמי בעיניים גלאוקומטיות (1899)
על נמק של רקמת שומן (1905)
המצב הנוכחי של הפתולוגיה של אבני מרה (1906)
ניתוחים בדרכי המרה (1908)
שיטות ותוצאות של ריפוי סרטן (1909)
על כליאה לאחור של המעי הדק (1910)
על מקורה של מחלה חריפה של הלבלב (1910)
על כיב תריסריון (1913)
על הטיפול הכירורגי במחלות לבלב (1913)
רומן הרפואה (1942).
לקריאה נוספת

Szinnyei József: Magyar írók élete és munkái X. (Ótócska–Popea). Budapest: Hornyánszky. 1905. (חייהם ייצירותיהם של סופרים הונגרים)
לקסיקון יהודי הונגרי. 1929. עורך פטר אויווארי. גישה מקוונת
"A magyar társadalom lexikonja" (PDF). Mtdaportal.extra.hu. 1930. נבדק ב-2014-09-30. 451. o. (לקסיקון החברה ההונגרית)
Besznyák, István; Sándor, József (2000). "Surgery in Hungary". Archives of Surgery. 135 (6): 730–4. doi:10.1001/archsurg.135.6.730. PMID 10843375.
Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש)
הערות שוליים

↑  "Pólya Jenő". Magyar Életrajzi Index.
↑  Az engedélyt tartalmazó BM rendelet száma/évszáma: 27832/1882. Forrás: Névváltoztatási kimutatások 1882. év 12. oldal 4. sor
↑  "Születési bejegyzése a pesti neológ izraelita hitközség születési akv. 627/1876. folyószáma alatt". נבדק ב-2019-12-03.
↑  A halál időpontja bíróilag lett megállapítva. Bejegyezve a Bp. V. ker. állami halotti anyakönyv 81/1946. folyószáma alatt.
↑  A házasságkötés bejegyezve a Bp. V. ker. állami házassági akv. 491/1913. folyószáma alatt.
| --- | --- |
בקרת זהויות :  ISNI: 0000 0000 7913 9849  SUDOC: 147385083  VIAF: 121487316   WorldCat (עם VIAF): 121487316
מוחמד ואנה - האומץ להציל

| --- | --- |

 בימוי:  טליה פינקל
 הופק בידי:  טליה פינקל
 תסריט:  טליה פינקל
 עריכה:  עומר שדר
 מוזיקה:  רפי תורן
 צילום:  רוני כצנלסון
 מדינה:  ישראל 
 הקרנת בכורה:  2017
 משך הקרנה:  58 דקות
 שפת הסרט:  אנגלית, עברית, גרמנית
 דף הסרט ב־IMDb
 
מוחמד ואנה - האומץ להציל (באנגלית: Mohamed and Anna: In Plain Sight) הוא סרט תיעודי של הבמאית והמפיקה טליה פינקל.
עלילה

הסרט מספר את סיפורו של ד"ר מוחמד חלמי, רופא מצרי שהוכר על ידי יד ושם כחסיד אומות העולם. חלמי המצרי היה יוצא דופן בברלין בתקופת המלחמה בשל מוצאו וחזותו, ונרדף בעצמו על ידי הגסטפו, ומצד שני זכה להגנה מסוימת בזכות הקשרים שהיטלר שאף לפתח עם ארצות האסלאם. חלמי עבד בבית חולים שרוב הרופאים בו היו יהודים, וראה איך כולם מגורשים בין יום ליעד לא ידוע, ורופאים נאצים תופסים את מקומם. הוא בז לנאציזם והביע את סלידתו מהשלטון בצורה גלויה, ופוטר גם הוא בשל כך מבית החולים. הוא פתח יחד עם אשתו מרפאה פרטית שטיפלה בעיקר ביהודים, והצליח בתחבולות שונות להציל ילדה יהודייה, אנה בורוס, תוך הצגתה לעיני כל כאחייניתו המוסלמית ולאחר מכן גם כאסיסטנטית במרפאתו.
בסרט שלושה מרואיינים: העיתונאי הגרמני רונן שטיינקה(גר') שכתב ספר על הסיפור ההיסטורי של מוחמד חלמי, והוא מגולל את הפרטים ההיסטוריים; ד"ר אירנה שטיינפלד - ראש אגף חסידי אומות העולם ביד ושם, מספרת על חסידי אומות העולם וייחודיותו של מוחמד חלמי בנוף זה; וצבי אברהמזון אבירם, שהיה ילד בברלין בזמן המלחמה והוא מתאר מגוף ראשון את הצד הפסיכולוגי של ילד לבדו שצריך להסתיר את זהותו תחת המשטר הנאצי.
הצילומים נעשו בחורף בלוקיישנים האותנטיים בברלין של היום, כשהרחובות ריקים ומהדהדים את ההיסטוריה המורכבת של העיר. הסרט שזור בתמונות וקטעי ארכיון נדירים שלא נראו עד כה.
את התחקיר לסרט עשתה טליה פינקל שגם ביימה והפיקה אותו עבור הערוץ הראשון. הסרט שודר לראשונה בערב יום השואה ב-26 באפריל 2017 והיה בין ההפקות האחרונות של רשות השידור בטרם סגירתה במאי 2017.
הסרט דובב לגרמנית ונכלל בתוכנית הלימודים בבתי הספר התיכונים הממלכתיים במדינה. הסרט זכה בפרס גרשון קליין בפסטיבל הסרטים היהודיים בברלין בשנת 2018.
כעבור מספר שנים מצאת הסרט פינקל ביימה סרט נוסף בנושא חלמי, בשם "אנה והרופא המצרי". הסרט הזה שם דגש גדול יותר על המפגש בין קרוב משפחתו של חלמי ד"ר נאסר קוטבי לבין בתה של בורוס ועל המהלך בו קיבל קוטבי את אות חסיד אומות העולם בשם חלמי.
הערות שוליים

↑  על הסרט באתר הגרמני Die Deutsche Gesellschaft e. V
↑  אתר פרס גרשון קליין
↑   כאן דוקו | אנה והרופא המצרי - סרט מיוחד ליום השואה הבין-לאומי, סרטון בערוץ "כאן 11 - תאגיד השידור הישראלי", באתר יוטיוב (אורך: 54:44)
גשר לואי-פיליפ

| --- | --- |

גשר לואי-פיליפ (2006)
 מידע כללי
 סוג:  גשר קשתות
 על שם:  לואי פיליפ הראשון
 מיקום:  פריז
 מדינה:  צרפת צרפת
 הקמה ובנייה
 תקופת הבנייה:  1860–1862 (כשנתיים)
 תאריך פתיחה רשמי:  1862 
 חומרי בנייה:  אבן
 אדריכל:  מרק סגיאן (אנ')  ג'ולז פלין רומני ג'ולז סברין
 סגנון אדריכלי:  נאו קלסיקה
 מידות
 אורך:  100 מטר
 רוחב:  15 מטר
 מידע טכני
 מִפְתָּח מרבי:  32 מטר
 
 קואורדינטות:  48°51′14″N 2°21′16″E﻿ / ﻿48.853889°N 2.354444°E﻿ / 48.853889; 2.354444
 he (למפת פריז מוגדלת) גשר לואי-פיליפ(למפת פריז רגילה) גשר לואי-פיליפ(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי גשר לואי-פיליפ(למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי גשר לואי-פיליפ
 
גשר לואי-פיליפ (בצרפתית: Pont Louis-Philippe) הוא גשר אבן למכוניות ברובע הרביעי של פריז שנבנה מעל נהר הסן ומחבר את האי איל סן לואי עם הגדה הימנית. הגשר נבנה במקור ב-1833 ונבנה מחדש ב-1862.
ההיסטוריה של הגשר > הגשר הראשון

ב-29 ביולי 1833 הניח מלך צרפת לואי פיליפ הראשון את אבן הפינה לבניית הגשר לציון שלוש שנים להכתרתו כמלך בעקבות "שלושת ימי הזוהר" של מהפכת יולי 1830.
הגשר היה מסוג גשר תלוי והוא תוכנן על ידי האדריכל מרק סגיאן (אנ') ואחיו ונחנך ביולי 1834 כשהמעבר בו היה בתשלום.
ב-1848, במהלך מהפכת פברואר, שרפו המורדים את הגשר ואת מבנה גביית דמי המעבר. לאחר שוך האירועים שוקם הגשר וחזר לתפקידו (ללא גביית דמי מעבר) וניתן לו השם "גשר הרפורמציה" (Pont de la Réforme).
ההיסטוריה של הגשר > הגשר השני

בעקבות הגידול בנפח התחבורה הוחלט להחליף את הגשר התלוי בגשר חדש. ב-1860 החלה בניית גשר קשתות מאבן מעט במעלה הגשר הראשון. הגשר תוכנן על ידי אדמונד ג'ולז פלין רומני (Edmond-Jules Féline-Romany) וג'ולז סברין (Jules Savarin) ונחנך באפריל 1862, אז גם ניתן לו השם "גשר לואי פיליפ" על שמו של לואי פיליפ הראשון.
גשר זה, במתכונתו מ-1860, קיים עד היום (למעט החלפת מעקות האבן ב-1995 שנפגמו מזיהום האוויר).
מבנה הגשר

אורך הגשר 100 מטר ורוחבו 15 מטר. לגשר קשת מרכזית הנשענת על שני עמודי תמיכה שנבנו בסן ושתי קשתות חלקיות הקושרות את הגשר לגדות הנהר. מפתח הקשת המרכזית 32 מטר ומפתח קשתות הצד 30 מטר.
חלקם העליון של שני עמודי התמיכה, שאורך כל אחד מהם 15 מטר ורוחבם 4 מטר, עוטר בזר דפנה מאבן, בקוטר ארבעה מטר, ובמרכזו רוזטה מתכתית.
גלריה

הגשר הראשון (התלוי) לאחר שהוענק לו השם "גשר הרפורמציה" אחרי השיקום ב-1848
אחד מזרי הדפנה והרוזטות שנבנו בראש תמיכות הגשר
הקשת המרכזית של הגשר
מעקה האבן המעוצב
גשר לואי פיליפ השני בציור של ארמן גיומן מ-1875
ביאורים

↑  דבר שאיפשר שימור הגשר הישן עד פתיחת הגשר החדש
לקריאה נוספת

Felix and Louis Lazare, Dictionnaire historique des rues et monuments of Paris in 1855 with plans for 48 neighborhoods, Maisonneuve & Larose, 796 p. (ISBN 2-86877-184-X)
הנאדי ג'רדאת

| --- | --- |
אין תמונה חופשית
 לידה:  22 בספטמבר 1975 ג'נין, מדינה פלסטינית 
 התאבדה:  4 באוקטובר 2003 (בגיל 28) חיפה, ישראל 
 מדינה:  הרשות הפלסטינית הרשות הפלסטינית
 
הנאדי תייסיר עבד אל-מלכ ג'רדאת (בערבית: هنادي تيسير عبدالمالك جردات; 1974 – 4 באוקטובר 2003) הייתה מחבלת מתאבדת ערבייה מהעיר ג'נין, שפוצצה עצמה בשבת, 4 באוקטובר 2003, במסעדת "מקסים" (מסעדה מזרח-תיכונית בחיפה בבעלות יהודים וערבים הפועלת משנת 1966). ג'רדאת אחראית לרציחתם של 21 ולפציעתם של 51 ישראלים, יהודים וערבים, ששהו באותה עת במסעדה. בכך הייתה למחבלת המתאבדת השישית באינתיפאדה השנייה. בין הנרצחים בפיגוע היו שתי משפחות ו-4 ילדים, כולל תינוקת בת שנה.